On va néixer Núria Parlon i Gil?
Núria Parlon i Gil (Barcelona, 2 d'agost de 1974) és una política catalana i actual alcaldessa de Santa Coloma de Gramenet des de l'any 2009.
Va estudiar Ciències Polítiques a la Universitat Pompeu Fabra. Va fer els cursos de doctorat i va fer el seu projecte de tesi sobre John Rawls, però no va defensar la tesi doctoral a la Universitat Pompeu Fabra.
Des de 1997 treballa a l'Ajuntament de Santa Coloma com a tècnica del Gabinet d'Anàlisi i Planificació de l'Àrea de Serveis a la Persona. Té una filla nascuda el 2006.
Des del 17 de novembre del 2009 és alcaldessa de Santa Coloma de Gramenet, en substitució de Bartomeu Muñoz, el qual va demanar la dimissió per la presumpta participació en fets delictius al capdavant de l'Ajuntament de Santa Coloma. Anteriorment va estar al càrrec de novena tinent d'alcalde, ponent de Ciutadania i coordinadora de l'Àrea de Serveis a la Persona de l'ajuntament colomenc.
Abans d'accedir a l'alcaldia, Parlon era la secretària de Formació de l'executiva de l'agrupació del PSC a Santa Coloma de Gramenet. Actualment és membre d'aquesta executiva i Secretaria de Pau, Solidaritat i Cooperació a la Comissió Executiva del PSC. El 2009 va ocupar la plaça número 3 de les llistes del PSC al Parlament Europeu. Va formar part del comitè de campanya del president de la Generalitat de Catalunya i primer secretari del PSC José Montilla per a les eleccions autonòmiques del 2010.
El desembre de 2011 va entrar a formar part de la nova executiva del PSC arran del nomenament de Pere Navarro, ocupant el càrrec de ciutadania. Entre el desembre de 2012 i l'agost de 2015, ha estat diputada al Parlament de Catalunya. Ha format part de l'executiva del PSOE com a secretària de Cohesió i Integració, fins que va dimitir el 21 d'octubre de 2017, quan el partit va donar suport a l'aplicació de l'article 155 de la Constitució Espanyola.
A Barcelona.